અમદાવાદ: જીએમડીસી ગ્રાઉન્ડ પર પાટીદારોની મહાસભામાં પાટીદાર અનામત આંદોલન સમિતીના કન્વીનર હાર્દિક પટેલે રાજ્ય સરકારને સીધો પડકાર ફેંકીને સંઘર્ષના મંડાર કર્યા છે. હાર્દિક પટેલે મુખ્યપ્રધાન આનંદીબહેન પટેલ ખુદ આવીને આવેદનપત્ર ન સ્વીકારે ત્યાં સુધી આમરણાંત ઉપવાસ પર બેસવાની જાહેરાત કરતાં રાજ્ય સરકાર હચમચી ઊઠી છે. હાર્દિક પટેલના માસ્ટર સ્ટ્રોકથી હચમચી ઉઠેલી ગુજરાત સરકાર દોડતી થઈ ગઈ છે. ગુજરાતનાં મુખ્યપ્રધાન આનંદીબહેન પટેલે આ અંગે સમીક્ષા કરવા તાત્કાલિક પોતાના બંગલે કેબિનેટની ઇમરજન્સી મીટિંગ બોલાવી છે.